stanford-oval/wikipedia huggingface dataset:
Falangi (täsmennyssivu)

Falangi voi tarkoittaa ainakin seuraavia:
falangi, keihäsmiesten taistelumuodostelma antiikin Kreikassa
falangi, nimitys sormien ja varpaiden luille
falangi, vertauskuvallinen nimitys poliittisen liikkeen sisällä toimivasta yhtenäisestä ryhmästä
Falangi (myös Espanjan falangi tai falangistipuolue, Falange Española), Espanjassa toiminut puolue, vuosina 1939–1975 ainoa sallittu puolue
falangistipuolue (myös Falangi, Kataeb), Libanonissa toimiva puolue, vaikutusvaltainen Libanonin sisällissodan aikana
falangi, sosialisti Charles Fourierin suunnitteleman falanstereihin perustuvan utopiayhteiskunnan osuuskunnallinen perusyksikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Falangi”, voi hakea sivunnimihaulla, laajalla sivunnimihaulla tai tekstihaulla.
Fysiikan filosofia

Filosofi
Luettelo filosofeista
Luettelo filosofian osa-alueista, koulukunnista ja opeista
Filosofian teemasivu
Filosofian tietosanakirja
Schrödingerin kissa, yksi modernin fysiikan paradokseista.
Fysiikan filosofia on filosofian osa-alue, joka tutkii nykyaikaisen fysiikan eli ainetta, energiaa ja näiden välisiä suhteita tutkivan tieteen taustalla olevia filosofisia kysymyksiä. Pääkysymykset koskevat aikaa ja avaruutta, atomeja ja atomismia, kosmologiaa, kvanttimekaniikan tulosten tulkitsemista, statistisen mekaniikan perusteita, kausaliteettia, determinismiä ja luonnonlakien luonnetta.
Klassisessa filosofiassa näitä kysymyksiä on tutkittu yleensä osana metafysiikkaa. Nykyään fysiikan filosofia on hyvin lähellä tieteenfilosofiaa ja on yksi sen aktiivisimpia osa-alueita. Fyysikoilla on ollut filosofisia ajatuksia satojen vuosien ajan. Filosofisesti ajattelevia fyysikoita ovat olleet Isaac Newton ja René Descartes. Fysiikan filosofiaan kuuluvat kysymykset ovat liittyneet aineen koostumukseen sekä liikkeen ja elämän tutkimukseen liittyviin seikkoihin.
Nykyisin fysiikan filosofian suurimmat painopisteet liittyvät hiukkasfysiikkaan ja aika-avaruuteen. On ryhdytty tutkimaan, kuinka monta ulottuvuutta avaruudessa on.
Kirjallisuutta

Carnap, Rudolf: Philosophical Foundations of Physics.  New York: Basic Books, 1966.  Luvut 23–26 luettavissa verkossa.
Aiheesta muualla

Arntzenius, Frank: Reichenbach's Common Cause Principle The Stanford Encyclopedia of Philosophy. The Metaphysics Research Lab. Stanford University. (englanniksi)
Batterman, Robert: Intertheory Relations in Physics The Stanford Encyclopedia of Philosophy. The Metaphysics Research Lab. Stanford University. (englanniksi)
Brading, Katherine & Castellani, Elena: Symmetry and Symmetry Breaking The Stanford Encyclopedia of Philosophy. The Metaphysics Research Lab. Stanford University. (englanniksi)
Enqvist, Kari: Onko fysiikka filosofiaa? (Arkistoitu – Internet Archive) Tieteessä tapahtuu 2/2006.
Franklin, Allan: Experiments in Physics The Stanford Encyclopedia of Philosophy. The Metaphysics Research Lab. Stanford University. (englanniksi)
Healey, Richard: Holism and Nonseparability in Physics The Stanford Encyclopedia of Philosophy. The Metaphysics Research Lab. Stanford University. (englanniksi)
Hilgevoord, Jan & Uffink, Jos: The Uncertainty principle The Stanford Encyclopedia of Philosophy. The Metaphysics Research Lab. Stanford University. (englanniksi)
Schmidt, Heinz-Juergen: Structuralism in Physics The Stanford Encyclopedia of Philosophy. The Metaphysics Research Lab. Stanford University. (englanniksi)
Falchion

Falchion
Falchion on jalkaväen yksiteräinen, viiltoihin ja raskaisiin lyönteihin soveltuva yhden- tai kahdenkäden miekka, joka on juuresta kapeampi ja levenee terän kärkeä kohti. Kärjessä saattoi myös olla pieni ohut pistin. Ylellisimmissä malleissa oli myös väistin ja ponsi, mutta alempiluokkaisten miekassa ei välttämättä ollut kumpaakaan. Tätä miekkatyyppiä käytettiin eniten Skotlannissa ja Irlannissa, mutta sitä on myös esiintynyt muuallakin Euroopassa, kuten Ranskassa. Sitä käytettiin erityisesti 1000–1200-luvuilla. Aseen nimi tulee latinan kielen sanasta falx, ’sirppi’. Pituudeltaan falchion on vajaan metrin mittainen ja paino noin kaksi kiloa.
Vaihtokurssi

Yhdysvaltain dollarin nimellinen vaihtokurssi suhteessa euroon vuosina 1999–2017
Vaihtokurssi eli valuuttakurssi on kahden valuutan välinen suhde. Puhuttaessa vaihtokurssista tarkoitetaan usein nimellistä vaihtokurssia, joka ilmaisee sellaisenaan valuuttojen välisen hintasuhteen. Tästä erotuksena on reaalinen vaihtokurssi, joka ottaa huomioon myös eron valtioiden hintatasossa. Muutokset vaihtokurssissa vaikuttavat muun muassa kansainvälisen kaupan liikkeisiin muuttamalla tuonti- ja vientihintoja.
Nimellinen ja reaalinen vaihtokurssi

Nimellinen vaihtokurssi ilmaisee, kuinka monta yksikköä yhtä valuuttaa on maksettava saadakseen yhden yksikön toista valuuttaa, eli vaihtokurssi on valuutan hinta. Vaihtokurssi ilmaistaan tarkasteltavien valuuttojen suhdelukuna. Nimellisen vaihtokurssin muuttumista kutsutaan valuutan heikkenemiseksi tai vahvistumiseksi suhteessa toiseen valuuttaan sen mukaan, nouseeko vai laskeeko vaihtokurssi.
Reaalisessa vaihtokurssissa otetaan huomioon lisäksi ero valuuttojen ostovoimassa. Reaalinen vaihtokurssi  e_{r} saadaan yhtälöstä
Yhtälössä  e tarkoittaa nimellistä vaihtokurssia, jossa vertailtavan valtion valuutta on suhteutettu tarkasteltavan valtion valuuttaan,  P tarkasteltavan valtion hintatasoa ja  P^{*} vertailtavan valtion hintatasoa. Mikäli ostovoimapariteetti pätisi täydellisesti, reaalinen vaihtokurssi olisi aina yksi.
Muutokset

Kun nimellinen vaihtokurssi suurenee, tarkasteltavalla valuutalla voidaan ostaa toista valuutta enemmän kuin aiemmin. Tällöin tarkasteltava valuutta vahvistuu. Vastaavasti nimellisen vaihtokurssin pienetessä tarkasteltava valuutta heikkenee. Esimerkiksi, jos yhdellä eurolla voi alussa ostaa 1,1401 Yhdysvaltain dollaria ja myöhemmin 1,1467 Yhdysvaltain dollaria, euro on vahvistunut suhteessa dollariin. Nimellisen vaihtokurssin muuttuessa toinen valuutta aina vahvistuu ja toinen heikkenee.
Nimellinen vaihtokurssi vaihtelee kansainvälisten valuuttamarkkinoiden mukaisesti. Muutoksia on perusteltu kahdella eri pariteteettiin perustuvalla teorialla. Ostovoimapariteetin mukaan jos jonkin hyödykkeen hinta, muutettuna samaksi valuutaksi, on eri kahdessa eri valuuttaa käyttävässä valtiossa, kansainvälistä kauppaa käyvät tahot ostavat kyseisen hyödykkeen valtiosta, jossa se on halvempi ja myisivät sen kalliimman hinnan valtiossa. Muutos halvemman maan valuutan kysynnässä muuttaa vaihtokurssia kunnes hyödykkeet ovat samanarvoisia kummassakin maassa yhden hinnan lain mukaisesti. Kun otetaan huomioon yhden hinnan lakiin liittyvä epätarkkuus, tästä voidaan johtaa sääntö
Tässä  \Delta  tarkoittaa muutosta ja muut muuttujat ovat samat kuin edellä.
Toinen selittävä teoria perustuu kattamattomaan korkopariteettiin. Jos korkotaso kahdessa eri valuuttaa käyttävässä valtiossa on eri, kansainväliset sijoittajat ostavat arvopapereita korkeamman korkotason valtiosta. He vaihtavat kotimaansa valuutan kohdevaltion valuutaksi ja tekevät toisinpäin saadessaan arvopaperista voittoa. Käyttäessään kattamatonta korkopariteettia saatavaan voittoon vaikuttaa kunkin hetken vaihtokurssi ja siten sijoituspäätökseen vaikuttaa arvioitu tuleva vaihtokurssi. Tämä vaikuttaa valuuttojen kysyntään muuttaen vaihtokurssia, mihin pätee sääntö
Tässä  i on kotimaan korko,  i^{*} ulkomaan korko ja  e^{*} ennustettu tuleva vaihtokurssi, muiden muuttujien pysyessä samana.
Reaalisen vaihtokurssin muuttuminen voi johtua nimellisen vaihtokurssin tai hintatason muuttumisesta. Kun reaalinen vaihtokurssi nousee, tarkasteltavan valtion hyödykkeet tulevat kalliimmiksi ostaa toisen valtion asukkaan näkökulmasta. Vastaavasti reaalisen vaihtokurssin laskiessa tarkasteltavan valtion hyödykkeet halpenevat toisen valtion asukkaan näkökulmasta ja näiden hyödykkeiden tuominen tulee kannattavammaksi.
Valuuttajärjestelmät

Valuuttajärjestelmä ilmaisee, miten valtio, tai yleensä valtion keskuspankki, pyrkii vaikuttamaan vaihtokursseihin. Tyypillisimmät valuuttajärjestelmät ovat kelluva valuutta ja kiinteä valuutta. Kelluvan valuutan keskuspankki ei puutu vaihtokursseihin, vaan ne määräytyvät markkinoilla. Sitä vastoin kiinteää valuuttakurssia noudatteleva keskuspankki pyrkii pitämään vaihtokurssin vakiona tai tietyissä rajoissa suhteessa johonkin toiseen valuuttaan, joukkoon valuuttoja tai hyödykkeeseen kuten kultaan. Se toteuttaa tätä tavallisesti ostamalla tai myymällä omaa valuuttaansa käyttämällä valuuttavarantoaan eli devalvoimalla tai revalvoimalla valuuttansa.
Esimerkiksi euro on kelluva valuutta. Eurojärjestelmän keskuspankeilla ei ole valuuttakurssitavoitetta, mutta ne ylläpitävät valuuttavarantoa, jotta ne voivat tarvittaessa vaikuttaa valuuttakursseihin.
Aiheesta muualla

Suomen Pankki: Valuuttakurssit (Valuuttakurssien laskuri) suomenpankki.fi.
Facebook F8

| Facebook F8 |
| --- | --- |

Tyyppi:  kehittäjätapaaminen
Järjestämistiheys:  noin vuosittain
Paikkakunta:  San José
Ensimmäisen kerran:  2007
Järjestäjä:  Facebook
Kotisivut
Facebook F8 on Facebookin vuosittain järjestämä konferenssi, joka järjestettiin ensimmäisen kerran vuonna 2007. Tapahtumassa esitellään kehittäjille ja lehdistölle Facebookin uusia tuotteita ja suunnitelmia. F8 järjestettiin vuosina 2007–2008, 2010–2011 sekä 2014–2015 San Franciscossa ja vuonna 2016 San Joséssa.
Aiheesta muualla

Kuvia tai muita tiedostoja aiheesta Facebook F8 Wikimedia Commonsissa
Verkkosivut (Arkistoitu – Internet Archive) (englanniksi)
František Čermák

| František Čermák |
| --- | --- |
 František Čermák 2013.
Henkilötiedot
Syntynyt: 14. marraskuuta 1976 (ikä 47)
Kansalaisuus:   Tšekki
Tennispelaaja
Pituus:  193 cm
Paino:  80 kg
Kätisyys:  oikea
Ammattilaisena:  1998–
Palkintorahat:  2 418 073 USD
Kaksinpeli
Paras sijoitus:  201. (27.10.2003)
Voitot/tappiot:  9–16
Nelinpeli
Paras sijoitus:  14. (1.2.2010)
Turnausvoittoja:  29
Voitot/tappiot:  410–315
Grand Slam -turnauksissa
Australian avoimet:  3. kierros (2004, 2007, 2008, 2012)
Ranskan avoimet:  3. kierros (2002, 2003, 2004, 2005, 2010, 2011)
Wimbledon:  3. kierros (2005, 2008)
Yhdysvaltain avoimet:  3. kierros (2003, 2012)
Aiheesta muualla
ITF
ATP
František Čermák (s. 14. marraskuuta 1976 Valtice, Tšekkoslovakia) on tšekkiläinen tennispelaaja. Nykyisin lähinnä vain nelinpeliä pelaava Čermák on ollut parhaimmillaan nelinpelin ATP-listalla sijalla 14 helmikuussa 2010. Hän on voittanut 29 turnausta nelinpelissä.
Vuosina 2009 ja 2010 Čermák pelasi nelinpeliä yhdessä slovakialaisen Michal Mertiňákin kanssa. Ennen sitä hänen parinaan pelasi monia vuosia Leoš Friedl.
Aiheesta muualla

František Čermák profiili ATP:n kotisivuilla
František Černý

František Černý (s. 28. heinäkuuta 1959) on tšekkoslovakialainen entinen jääkiekkoilija. Tšekkoslovakiaa maajoukkuetasollakin edustanut Černý pelasi 1990-luvun alussa muutaman vuoden myös Suomessa, II-divisioonan Kokkolan Hermeksessä.
Seurat

1982–1989 HC Škoda Plzeň
1990–1993 Hermes
Fylkesvei 191 (Møre ja Romsdal)

| Fv191 |
| --- | --- |

Maa:  Norja
Tieluokka:  Fylkesvei / Fylkesveg
Pituus:  37,2 km
Alkupiste:  Eresfjord
Päätepiste:  Finnset (37,2 km)
Päällyste:  asfaltti
Kaistaluku:  2
Fylkesvei 191 tai Fylkesveg 191 (lyhennettynä Fv191) on Møren ja Romsdalin läänissä Länsi-Norjassa sijaitseva seututie. Tie kulkee Eresfjordin ja Eikesdalen-laaksossa olevan Finnsetin välillä Nessetin kunnassa. Tien pituus on 37,2 kilometriä.
Fylakí

| Fylakí Φυλακή |
| --- | --- |
 Fylakí
 Koordinaatit: 35°18′59″N, 24°19′20″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Apokóronas
Hallinto:  
 – Asutustyyppi:  kylä
 – Kallikrates-koodi:  7402050502
Korkeus:  100 m
Väkiluku (2021):  26
Aikavyöhyke:  UTC+2
 – Kesäaika:  UTC+3
Postinumero:  730 07
Infobox OKVirheellinen NIMI-arvo: 
Fylakí (kreik. Φυλακή) on Kreikan kylä, joka sijaitsee Kreetan saarella. Se kuuluu hallinnollisesti Apokóronasin kuntaan, Chanián alueyksikköön ja Kreetan alueeseen. Kylän väkiluku on 26 (2021).
Fylakín kylä sijaitsee linnuntietä noin neljä kilometriä sisämaahan saaren pohjoisrannikosta, noin 26 kilometriä länsilounaaseen Réthymnosta ja noin 49 kilometriä kaakkoon Chaniásta. Se on rakennettu noin 100 metrin korkeuteen merenpinnasta laskettuna.
Fylakí muodostaa myös laajemman kyläyhdyskunnan (Δημοτική Κοινότητα Φυλακής, Dimotikí Koinótita Fylakís), johon kuuluu varsinaisen Fylakín kylän lisäksi Drámian kylä. Koko yhdyskunnan väkiluku on 311 (2021).
Face the Shadow

| Face the Shadow |
| --- | --- |

Kappaleen tiedot
Esittäjä(t):  Genealogy
Kesto:  3:02
Julkaistu:  12. maaliskuuta 2015
Säveltäjä(t):  Armen Martirosyan
Sanoittaja(t):  Inna Mkrtchyan
Euroviisutiedot
Vuosi:  2015
Maa:  Armenia
Kieli:  englanti
Sijoitus:  16.
Pisteet:  34
Sijoitus semifinaalissa:  7.
Pisteet semifinaalissa:  77
Sanat:  sanoitus
Video:  videolinkki
Face the Shadow (suom. Kohtaa varjo, alun perin Don’t Deny) on Genealogy-yhtyeen kappale, jolla se edusti Armeniaa Eurovision laulukilpailussa 2015. Se kilpaili ensimmäisessä semifinaalissa, jossa se sijoittui seitsemänneksi 77 pisteellä ja pääsi finaaliin. Finaalissa se sai 34 pistettä ja saavutti sijan 16.
Sanoitus

Kappaleen sanoitus herätti kohua. Monet uskoivat, että se oli kunnianosoitus armenialaisten kansanmurhan (jonka satavuotispäivää oli noin kuukautta ennen Eurovision laulukilpailua) uhreille. Kappaleen alkuperäisen nimen Don’t Deny (suom. Älä kiellä) katsottiin olevan pyyntö tunnustaa kiistelty kansanmurha. Myös kappaleen musiikkivideon, jossa valokuvaa varten poseeraava perhe katoaa yhtäkkiä, katsottiin viittaavan kansanmurhaan. Azerbaidžanin (joka Turkin lisäksi kieltää kansanmurhan tapahtuneen) edustajat kritisoivat kappaleen poliittista sanomaa, ja ilmoittivat ryhtyvänsä "asianmukaisiin toimiin", mikäli Armenia käyttää kilpailua politiikan välineenä.
16. maaliskuuta Armenian delegaatio ilmoitti vaihtavansa kappaleen nimen vähentääkseen epäilyjä mahdollisesta poliittisesta sanomasta. Alkuperäinen nimi jäi silti kappaleen kertosäkeeseen. Delegaatio kielsi tietyn poliittisen sanoman olemassaolon.
Käännös suomeksi
Fysiikkamoottori

1. Ei fysiikoita lainkaan 2. Painovoima muttei törmäyksen tunnistusta 3. Painovoima ja törmäyksen tunnistus 4. Painovoima, törmäyksen tunnistus ja rotaation simulointi
Fysiikkamoottori on ohjelmisto, joka simuloi likimääräisesti jonkin fyysisen esineen vuorovaikutusta ympäristöön. Fysiikkamoottoreita käytetään virtuaalisissa simuloinneissa, elokuvien erikoistehosteissa ja videopeleissä. Yksi yleisimmistä käyttökohteista fysiikkamoottoreille ovat reaaliaikaiset simulaatiot videopeleissä.
František Zelenka

| František Zelenka |
| --- | --- |
 František Zelenka
Henkilötiedot
Syntynyt: 8. kesäkuuta 1904  Kutná Hora, Tšekkoslovakia
Kuollut: 1944 Auschwitz, Puola
Kansalaisuus:  Tšekkoslovakia
Taiteilija
Ala:  arkkitehti, näyttämösuunnittelija
 Nimikirjoitus
František Zelenka (8. kesäkuuta 1904 Kutná Hora, Tšekkoslovakia – 1944 Auschwitz, Puola) oli tšekkiläinen funktionalistinen arkkitehti ja graafikko sekä teatterin näyttämö- ja pukusuunnittelija. Zelenka oli juutalainen ja joutui natsien juutalaisvainojen uhriksi. Hänet murhattiin Auschwitzissa 1944.
Zelenka opiskeli arkkitehtuuria Prahan teknillisessä yliopistossa 1923–1928. Hän osallistui prahalaisten teatterituotantojen lavastuksen suunnitteluun 1920-luvun puolivälistä alkaen, ja aikaa myöten hänestä tuli luovuudestaan tunnettu Prahan kansallisteatterin pääsuunnittelija. Kansallisteatterin lisäksi hän työskenteli useissa muissakin prahalaisissa teattereissa ja lisäksi Brnon sekä syntymäkaupunkinsa Kutná Horan teattereissa. Hän suunnitteli myös julisteita, joita hän esitteli yksityisnäyttelyssä 1931. Arkkitehtina hän suunnitteli Prahaan asuinrakennuksia ja huviloita. Hän toimi myös sisustussuunnittelijana. Yksi hänen viimeiseksi jääneistä rakennuksistaan oli 1938 valmistunut Prahassa oleva kirjakauppa Vilimek, jossa nykyään sijaitsee Václav Špálan galleria.
Lokakuussa 1938 natsi-Saksa miehitti Tšekkoslovakian. Zelenka harkitsi muuttoa Sveitsiin mutta jäi kotimaahansa. Zelenka perheineen pakkosiirrettiin 13. heinäkuuta 1943 Theresienstadtin keskitysleirille, joka oli natsi-Saksan eräänlainen mallikeskitysleiri, jonka avulla pyrittiin antamaan todellisuutta parempi kuva keskitysleireistä muun muassa esittelemällä sitä Punaisen Ristin kaltaisille kansainvälisille järjestöille. Theresienstadtissa vankien sallittiin järjestää muun muassa teatteri- ja musiikkiesityksiä. Zelenka osallistui leirillä yli 20 teatterituotannon lavastamiseen. Yksi tuotannoista oli saksalaisen näyttelijä-ohjaaja Kurt Gerronin kabaree Das Karussell (”Karuselli”), jota esitettiin leirillä yli 50 kertaa.
Myös Theresienstadtissa vankina ollut tšekkiläissyntyinen näyttelijä Nava Shean kuvailee muistelmissaan Zelenkan luovuutta keskitysleirioloissa. Shean kertoo Zelenkan valmistaneen Gogolin näytelmän Naimapuuhat lavastuksen kaikenlaisista saatavilla olevista tarpeista, kuten rääsyistä, sateenvarjoista ja pahvista. Maiseman rakentamiseksi Zelenka käytti halkoja, säkkejä, laatikoita, paperia ja suuria lakanoita, joita oli saatavilla paljon, sillä leirillä kuoli ihmisiä niin paljon. Lisäksi hän valmisti paperista upeita pukuja, joihin oli maalattu kuvioita ja taitteita, jotka ilmensivät samalla tekijänsä ideoita ja huumorintajua. Puvut toimivat myös osana näyttämöä, joka oli sijoitettu ainoaan leirin vangeille osoitettuun julkiseen kapeaan tilaan.
19. lokakuuta 1944 Zelenka siirrettiin Theresienstadtista Auschwitziin, jossa hänet murhattiin.
Aiheesta muualla

František Zelenka, architectural design for the Jewish Museum's exhibition in the Klausen Synagogue 1943[vanhentunut linkki] Jewish Museum Prague. (englanniksi)
Frantisek Zelenka lyhytelämäkerta sivustolla Find A Grave. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:František Zelenka
Käännös suomeksi
Ford Focus

Ford Focus on Fordin vuodesta 1998 lähtien valmistama alemman keskiluokan automalli, joka korvasi Euroopan ja Pohjois-Amerikan markkinoilla Ford Escortin ja Aasiassa sekä Oseaniassa Ford Laserin.
Yleistä

Euroopassa Focusta on valmistettu Saksassa Saarlouisissa, elokuusta 1998 lähtien Espanjan Valenciassa ja vuoden 2002 heinäkuusta lähtien Venäjällä Pietarissa. Valenciassa valmistui miljoonas Focus huhtikuussa 2004. Euroopan ulkopuolisia valmistuspaikkoja ovat muiden muassa Yhdysvallat, Kiina, Taiwan, Filippiinit ja Meksiko.
Focusta myytiin Yhdysvalloissa aluksi pienin eroavaisuuksin vuosina 1999–2004. Tämän jälkeen Euroopassa esiteltiin Focuksen toinen sukupolvi, mutta yhdysvaltalainen malli sai vain pienen kasvojenkohotuksen. Vuonna 2007 eurooppalainen ja yhdysvaltalainen Focus erotettiin täysin omiksi malleikseen. Vuonna 2010 tuli markkinoille uusi kolmannen sukupolven Focus, joka on samanlainen kaikkialla maailmassa.
Vuosina 2001 ja 2002 Focus oli myydyin auto maailmassa. Samalla siitä tuli historian ensimmäinen auto, joka voitti Vuoden auto -tittelin sekä Euroopassa (1999) että Yhdysvalloissa.
Ford Focus on menestynyt hyvin myös ralliautoilussa. Ensimmäisen kilpailun autolla ajoi Colin McRae Monte Carlossa vuonna 1999. Hänen suorituksensa kuitenkin hylättiin sääntöjenvastaisen vesipumpun takia.
Ford tiedotti syksyllä 2018 tuovansa vuonna 2021 markkinoille täysin autonomisesti ajavan Focuksen.
Aiheesta muualla

Kuvia tai muita tiedostoja aiheesta Ford Focus Wikimedia Commonsissa
Fucecchio

| Fucecchio |
| --- | --- |

 vaakuna
 Fucecchio
 Koordinaatit: 43°44′N, 10°48′E 
Valtio:   Italia
Alue:  Toscana
Metropolikaupunki:  Firenze
Pinta-ala:  
 – Maa:  65,18   km²
Korkeus:  25 (13 - 99) m
Väkiluku (2018):  23 275 
 – Väestötiheys:  357  as./km²
Motto::  125px
 
 Kunnan kotisivut 
Infobox OKVirheellinen NIMI-arvo: 
Fucecchio on kunta Italiassa Toscanan alueella olevassa Firenzen metropolikaupungissa. Se sijaitsee noin 45 kilometriä Firenzestä länteen Arnojoen varrella.
Kunta sijaitsi vanhan roomalaisen tien Via Francigenan varrella. Se oli keskiajalla voimakkaasti sidoksissa pistoialaiseen Cadolingin sukuun. Kunta koki suurta tuhoa toisen maailmansodan pommituksissa.
Aiheesta muualla

Kuvia tai muita tiedostoja aiheesta Fucecchio Wikimedia Commonsissa
Firenzen metropolikaupunki
Bagno a Ripoli | Barberino Val d’Elsa | Barberino di Mugello | Borgo San Lorenzo | Calenzano | Campi Bisenzio | Capraia e Limite | Castelfiorentino | Cerreto Guidi | Certaldo | Dicomano | Empoli | Fiesole | Figline e Incisa Valdarno | Firenze | Firenzuola | Fucecchio | Gambassi Terme | Greve in Chianti | Impruneta | Lastra a Signa | Londa | Marradi | Montaione | Montelupo Fiorentino | Montespertoli | Palazzuolo sul Senio | Pelago | Pontassieve | Reggello | Rignano sull’Arno | Rufina | San Casciano in Val di Pesa | San Godenzo | Scandicci | Scarperia e San Piero | Sesto Fiorentino | Signa | Tavarnelle Val di Pesa | Vaglia | Vicchio | Vinci
Fysiikan tutkimuslaitos

Fysiikan tutkimuslaitos (engl. Helsinki Institute of Physics, HIP) on Helsingin yliopiston, Aalto-yliopiston, Jyväskylän yliopiston, Lappeenrannan teknillisen yliopiston ja Tampereen teknillisen yliopiston yhteinen tutkimuslaitos. Laitos toimii hallinnollisesti Helsingin yliopiston yhteydessä.
Fysiikan tutkimuslaitoksessa tehdään sekä fysiikan perustutkimusta että soveltavaa tutkimusta, ja laitos osallistuu alan tutkijakoulutukseen. Soveltavan tutkimuksen merkittävä osa on hiukkaskiihdytinkeskusten toimintaan liittyvä teknologiankehitys. Laitos huolehtii myös Suomen yhteistyöstä Euroopan ydinfysiikan tutkimusjärjestön CERNin kanssa.
Laitoksen tutkimus keskittyy seuraaviin osa-alueisiin:
Teoreettisen fysiikan ohjelma
Biofysiikka
Kosmologia
Hiukkasfysiikan fenomenologia
Säieteoria
Kvanttikenttäteoria
Ultrarelativistiset raskasionitörmäykset
Kokeellisen fysiikan ohjelmat
Suurenergiafysiikan ohjelma
Etusuunnan fysiikka TOTEM-koeasemien ympäristössä
Elektroni-positroni-fysiikka
COMPASS-kokeet
Ilmaisinlaboratorio
CMS-ohjelma (kompakti myonisolenoidi -ohjelma)
CMS-ohjelmistot ja -fysiikka
CMS-jäljitin
Ydinaineen ohjelma
LHC-törmäyttimen ALICE-ilmaisimen kehitys
ISOLDE-laitteiston kehitys
Teknologiaohjelma
Teoreettisen fysiikan tutkimusohjelma pyrkii tekemään eturintaman tutkimustyötä ja antamaan teoreettista tukea kokeellisille tutkimushankkeille. Teknologiaohjelma tukee CERNin ja Suomen välistä teknologiayhteistyötä ja teknologian siirtoa. Laitos edistää teknologiayhteistyötä yhteistyössä TEKESin kanssa.
Tutkimuslaitos osallistuu myös CERNissä tehtävään CLOUD-kokeeseen, jossa pyritään simuloimaan yläilmakehän olosuhteita ja tutkimaan energeettisen säteilyn vaikutuksia hiukkasten muodostukseen näissä olosuhteissa.
Face in the Crowd (albumi)

| Face in the Crowd The Merton Parkas |
| --- | --- | --- |

LP-levyn kansikuva.
Studioalbumin tiedot
 Äänitetty : Regents Park Studios
 Julkaistu: 1979
 Formaatti: LP
 Tuottaja(t): The Merton Parkas ja BB
 Tyylilaji: Mod
 Levy-yhtiö: Beggars Banquet
Face in the Crowd on lontoolaisen toisen aallon mod-yhtye The Merton Parkasin studioalbumi vuodelta 1979. Sen on tuottanut yhtye itse levy-yhtiönsä Beggars Banquetin avustuksella. Levyn on äänittänyt ja miksannut Rob Arenstein apunaan Alan Jakoby. Äänitys on tehty Regents Park –studioilla. Remiksaaja on Steve Brown.
Levykannen valokuvat on ottanut Andrew Douglas ja kannen on valmistanut Englannissa Garrod and Lofthouse Ltd.
Jakelusta on huolehtinut WEA Records Ltd., joka kuuluu Warner Communicationsiin.
Kiitoksissa on mainittu Stuart Downing kappaleen "Hard Times" inspiroijana ja Alan Anger kättentaputuksista ja oluesta.